recursal/SuperWikiNEXT-32B huggingface dataset:
**Grylos** (starogr. *Γρύλος* – *Grylos*) bol olympijský víťaz v behu na jedno stadion v 4. stor. pred Kr.

Grylos z Chalkidy predviedol rýchlosť svojich nôh na 112. olympijských hrách v roku 332 pred Kr. keď zvíťazil v behu na jedno stadion (stadiodromos). Beh na jedno stadion sa v Olympii zaviedol pri založení hier v roku 776 pred Kr. a ostal jedinou disciplínou do roku 724 pred Kr. keď sa zaviedol beh na dve stadiá. Na olympijských hrách sa ale beh na jedno stadion aj naďalej považoval za hlavné preteky, menom víťaza týchto pretekov sa označovala celá olympiáda.

Meno olympijského víťaza Gryla z Chalkidy je zaznamenané aj na oxyrhynskom papyruse (P. Oxy. 12), ktorý v roku 1898 objavili v Egypte pri archeologických vykopávkach britskí egyptológovia B. P. Grenfell a A. S. Hunt. Tento papyrus uvádza, že v čase 112. olympiády (332 pred Kr.), keď bol Grylos olympijským víťazom, bol v Aténach archontom *Nikétes* a Alexander Veľký ovládol Egypt a založil tam mesto, ktoré nazval Alexandriou.

Referencie a bibliografia
-------------------------

1. 1 2  Diodoros, *Bibliotheca historia*, 17,40.
2. 1 2 3  Oxyrhynchus 12 V
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 377.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
6. ↑  Oxyrhynchus 12 V

Pozri aj
--------

* Zoznam olympijských víťazov staroveku
**Veľký potok** je potok v hornom Turci, v juhozápadnej časti okresu Turčianske Teplice. Je to pravostranný prítok Lúčnej, meria 4,5 km a je tokom V. rádu.

Prameň
------

Preteká pohorím Žiar, pramení v podcelku Horeňovo, na juhovýchodnom svahu Nemcova (831,7 m n. m.) v nadmorskej výške približne 750 m n. m.

Opis toku
---------

Tečie prevažne severovýchodným smerom cez Veľkú dolinu, zľava priberá krátky prítok z východného svahu Nemcova, sprava krátky prítok zo severozápadného svahu Vysokého vrchu (829,3 m n. m.) a opäť zľava ďalší krátky prítok zo severovýchodného svahu Nemcova. Ďalej priberá sprava Zadnú Kamennú (0,6 km), následne z tej istej strany aj Prednú Kamennú (0,7 km) a na severozápadnom úpätí vrchu Požežská hlava (673,2 m n. m.), južne od obce Dubové, ústi v nadmorskej výške 527,8 m n. m. do Lúčnej.

| * z
* d
* u
Vodné toky v povodí Lúčnej |
| --- |
| *Lúčna* → *Turiec* → *Váh* → *Dunaj* |
| 
* **Lúčna**
* Podhoreň
* Predná Kamenná
* Tesná dolinka
* Veľký potok
* Za Vývratmi
* Zadná Kamenná
* Zverín

 |
Nech {\displaystyle {\mathcal {}}X} je ľubovoľná množina a nech {\displaystyle {\mathcal {P}}(X)} značí množinu bijektívnych zobrazení {\displaystyle f:X\rightarrow X}. Ľubovoľná podmnožina {\displaystyle {\mathcal {}}G} množiny {\displaystyle {\mathcal {P}}(X)}, ktorá je uzavretá vzhľadom na skladanie zobrazení a vzhľadom na inverziu sa nazýva **grupa transformácií** {\displaystyle {\mathcal {}}X}. Grupová operácia je daná skladaním zobrazení {\displaystyle (f,g)\mapsto f\circ g}.

Že {\displaystyle {\mathcal {}}G} je uzavretá vzhľadom na skladanie zobrazení a vzhľadom na inverziu znamená: 

Ak {\displaystyle {\mathcal {}}f,g\in G}, tak {\displaystyle {\mathcal {}}f\circ g\in G},
ak {\displaystyle {\mathcal {}}f\in G}, tak {\displaystyle {\mathcal {}}f^{-1}\in G}.
Skladanie zobrazení je asociatívna operácia, o čom sa možno ľahko presvedčiť výpočtom.
Neutrálny prvok je identita.
Inverzný prvok k zobrazeniu {\displaystyle {\mathcal {}}f} je zobrazenie {\displaystyle {\mathcal {}}f^{-1}} definované ako {\displaystyle {\mathcal {}}f^{-1}(x)=y} ak {\displaystyle {\mathcal {}}x=f(y)}. Také {\displaystyle {\mathcal {}}y} existuje a je jednoznačne dané, čo vyplýva z definície bijektívneho zobrazenia.

Príklad
-------

Množina {\displaystyle {\mathcal {P}}(X)} všetkých bijekcií {\displaystyle {\mathcal {}}X} s operáciou skladania zobrazení {\displaystyle \circ } je grupou transformácií {\displaystyle {\mathcal {}}X}.

Literatúra
----------

Katriňák, T. Gavalec, M. Gedeonová, E. Smítal, J.. *Algebra a teoretická aritmetika. 1*. Bratislava : Alfa, 1985.
**Gruzínska apoštolská autokefálna pravoslávna cirkev** je jedna z autokefálnych pravoslávnych cirkví. Jej najvyšším predstaviteľom je katolikos-patriarcha celého Gruzínska.

Cirkev pôsobí na teritóriu Gruzínska a má okolo 3,5 milióna veriacich.

Podľa tradície ohlasoval evanjelium na území dnešného Gruzínska už apoštol Andrej Prvopovolaný. Pravoslávie bolo štátnym náboženstvom Gruzínska už od 4. storočia. Od 5. storočia bola cirkev autokefálnou.

Autokefálny status tejto cirkvi bol zrušený ruskými úradmi v roku 1811. Nezávislosť gruzínskej cirkvi bola znovu vyhlásená gruzínskymi biskupmi v roku 1917. Ruská pravoslávna cirkev ju však uznala až v roku 1943 a konštantínopolský patriarchát až v roku 1990.

Externé odkazy
--------------

* Stránka cirkvi

| * z
* d
* u
Pravoslávne cirkvi |
| --- |
| Autokefálne cirkvi | 
* Konštantínopolský ekumenický patriarchát
* Alexandrijská pravoslávna cirkev
* Antiochijská pravoslávna cirkev
* Jeruzalemská pravoslávna cirkev
* Ruská pravoslávna cirkev
* Srbská pravoslávna cirkev
* Rumunská pravoslávna cirkev
* Bulharská pravoslávna cirkev
* Gruzínska pravoslávna cirkev
* Grécka pravoslávna cirkev
* Poľská pravoslávna cirkev
* Albánska pravoslávna cirkev
* Pravoslávna cirkev v českých krajinách a na Slovensku
* Pravoslávna cirkev na Ukrajine

 |  |
Skica zachytávajúca ženu počas Veľkého írskeho hladomoru (Bridget O'Donnelová)
**Veľký hladomor**, **Veľký zemiakový hladomor** alebo **Veľký hlad** (írsky *An Gorta Mór alebo An Drochshaol*, angl. *Great Famine*, *Great Potato Famine* či *Great Hunger*) je názov pre katastrofálny hladomor, ktorý postihol Írsko v rokoch 1845 až 1849. Spôsobila ho neúroda zemiakov, ktoré boli hlavným zdrojom potravy pre Írov - pre chudobných predstavoval tento zdroj až 80% denného energetického príjmu. Veľmi dôležitým negatívnym faktorom však bola aj pokračujúca ničivá britská hospodárska politika voči Írsku a neschopnosť alebo neochota Veľkej Británie pomôcť Írsku. Príčinou neúspechu bolo veľmi vlhké počasie, ktoré podporilo masové rozšírenie hubových chorôb zemiakov; hlavnú úlohu zohrala pleseň zemiaková (Phytophthora infestans), pôvodom z Ameriky. Keďže novo dovezené írske zemiaky boli geneticky nerozoznateľné od starších plodín, huba sa rozšírila tak rýchlo, že zničila väčšinu živobytia Írov. Analýza pozostatkov (zubov) však ukázala, že vysoká úmrtnosť často nebola spôsobená nedostatkom potravín ako takých (napríklad dodávky kukurice prúdili do Írska z USA), ale nedostatkom prístupu k potravinám alebo veľmi malými porciami, ktoré chudobní ľudia dostávali za svoju prácu.

Pokles počtu obyvateľov
-----------------------

Odhaduje sa, že v priebehu hladomoru zomrelo približne pol až jeden a pol milióna ľudí (z viac ako 8 miliónov írskych obyvateľov) a ďalšie dva milióny opustili Írsko, aby si hľadali živobytie inde vo svete (najčastejšie v USA, Spojenom kráľovstve, Kanade alebo Austrálii. V roku 1851 predstavoval pokles predtým rýchlo rastúcej írskej populácie približne 20 % v porovnaní s rokom 1841. Ničivý vplyv hladomoru na írske obyvateľstvo a hospodárstvo pretrvával ešte dlho po zlepšení situácie v zásobovaní (pokles obyvateľstva pokračoval z rôznych dôvodov až do 20. storočia, keď presiahol 40 %).

Vplyv na vzťah Írov k Britskému impériu
---------------------------------------

Hladomor mal tiež veľmi negatívny vplyv na už aj tak zlý vzťah Írov k Angličanom a Britskému impériu. Íri Angličanom vyčítali najmä ich malú snahu pomôcť Írsku, selektívnosť ich pomoci (smerovala najmä do oblastí s vysokým podielom Angličanov) a neochotu zmeniť zákony a obchodné pravidlá, čo ešte viac zhoršilo dosah katastrofy. Niektorí dokonca uvádzajú, že išlo o britskú genocídu.

Referencie
----------

1. ↑   *Great Famine | Definition, Causes, Significance, & Deaths | Britannica* [online]. www.britannica.com, [cit. 2023-02-15]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Velký irský hladomor na českej Wikipédii.*
**Veľký potok** je potok na Horehroní, na území okresu Brezno. Je to pravostranný prítok Hrona, meria 7,1 km a je tokom III. rádu. 

Pramení v Nízkych Tatrách, v podcelku Kráľovohoľské Tatry, na východnom svahu Zadnej hole (1 619,4 m n. m.) v nadmorskej výške okolo 1 500 m n. m. Najprv tečie juhovýchodným smerom Stratenou dolinou, sprava priberá prítok z južného svahu Zadnej hole a zľava z juhovýchodného svahu Zadnej hole. Ďalej priberá dva pravostranné prítoky z južných svahov Oravcovej a postupne sa stáča na juh. Pri horárni Kolesárová priberá prítok sprava z doliny Úplaz a vteká do Horehronského podolia, do podcelku Heľpianske podolie. Napája vodnú nádrž (plocha 5 ha) a preteká obcou Závadka nad Hronom. Na južnom okraji intravilánu obce ústi v nadmorskej výške okolo 609 m n. m. do Hrona.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-09-10]. Dostupné online.
2. ↑   *Mapový portál HIKING.SK* [online]. Denník N, [cit. 2022-09-10]. Dostupné online.

  


| * z
* d
* u
Vodné toky v povodí Hrona (od Hronca po Čierny Hron) |
| --- |
| 
* Bacúšsky potok
* Beňuška
* Brezenec
* Brezniansky potok
* **Čierny Hron**
* Čierny potok
* Dolinka
* Drábsko
* Drakšiar
* Durbačka
* Hlboká
* Ježová
* Kýčerný potok
* Leňuška
* Lúčanský potok
* Lužná
* Magurský potok
* Maková
* Malý Zelený potok
* Petríkovo
* Rakyťanka
* **Rohozná**
* Slatvinský potok
* Temná
* Turiečka
* Vagnár
* Veľká Liesková
* **Veľký potok**
* Veľký Zelený potok
* Volchovo
* Voňacie
* Zúbra
* Ždiarsky potok

 |
| 
Súvisiace šablóny
Vodné toky v povodí Čierneho Hrona
Vodné toky v povodí Hrona (1. časť) a (3. časť)
Vodné toky v povodí Rohoznej
 |
Sandro Botticelli *Zvestovanie Panny Márie*, namľované v rokoch 1489-1490, je príkladom umenia Quattrocenta
**Quattrocento** je talianske umenie 15. storočia.

Predstavuje umenie ranej renesancie vo Florencii. Predstavitelia tohto obdobia sú napríklad umelci: Lorenzo Ghiberti, Filippo Bruneleschi, Donatello, Leon Battista Alberti, Sandro Botticelli ... 

Za začiatok renesancie sa považuje vyhlásenie súťaže na druhé bronzové dvere florentského baptistéria v roku 1401. Súťaže sa okrem iných umelcov zúčastnili Lorenzo Ghiberti a Filippo Bruneleschi.

Umenie quattrocenta prinieslo do umenia mnohé inovácie - napríklad lineárnu perspektívu, dôraz na anatómiu ľudského tela, zobrazenie nahého ľudského tela, mytologické námety, autoportréty, štúdie reálneho prostredia.

Umelci sa hlásili k svojim umeleckým dielam, už neboli považovaní iba za remeselníkov.

Umenie quattrocenta nepoužíva dekoratívnu mozaiku, ktorá je často spájaná s byzantským umením spolu s kresťanskými a gotickými prvkami na: vitrážach, freskách, ilumináciách a sochách. Namiesto toho maliari a sochári vytvárajú diela formami, ktoré používali starorímski a starogrécki umelci.

Referencie
----------

1. ↑  GOMBRICH, E. H. (ERNST HANS), 1909-2001.. *Příběh umění.*. Praha : Argo, 1997. (2. rev. vyd, v Mladé frontě a Argu 1. vyd.) Dostupné online. ISBN 80-204-0685-9.
2. ↑  GOMBRICH, Ernst. *Příběh umění. Úvod do dějin výtvarného umění*. [s.l.] : Argo, 2006. ISBN 80-7203-143-0. S. 224 - 245.

Pozri aj
--------

* Trecento
* Cinquecento

Externé odkazy
--------------

* FILIT – zdroj, z ktorého pôvodne čerpal tento článok.
**Žofia Jagelovská** alebo **Žofia Jagellonská** (\* 13. jún 1522, Krakov – † 28. máj 1575, Schöningen) bola rodom poľská princezná a sobášom vojvodkyňa brunšvická.

Biografia
---------

Žofia sa narodila ako druhá dcéra (tretí potomok) poľského kráľa Žigmunda I. Starého a jeho druhej manželky Bony Sforzy.

22. – 25. februára 1556 sa vydala za brunšvického vojvodu Henricha II. Mladšieho, ktorý mal osem detí z predchádzajúceho manželstva. Manželstvo s mužom starším o 33 rokov zostalo bezdetné. Po smrti manžela 11. júla 1568 sa stiahla na svoje majetky v Schöningene. Krátko nato sa dostala do sporu so svojim nevlastným synom Júliusom o vládu vo vojvodstve; konflikt bol ukončený 17. januára 1572 podpisom dohody o vláde. Július však podmienky dohody nedodržal a v roku 1573 sa Žofia musela obrátiť o pomoc na cisára Maxmiliánovi II..

Na jar roku 1570 Žofia konvertovala na luteránstvo. Bola jedinou luteránkou v celej jagelovskej dynastii.

Zomrela 28. mája roku 1575 na svojom sídle v Schöningene. Pochovaná bola v kostole Panny Márie vo Wolfenbütteli.

Zdroj
-----

* *Tento článok je čiastočný alebo úplný preklad článku Žofie Jagellonská (1522-1575) na českej Wikipédii.*

Autoritné údaje: * GND: 119066939
* ISNI: 0000 0000 7997 1627
* LCCN: n2008039844
* NK ČR: js20211099714
* VIAF: 56084621
* WorldCat: lccn-n2008039844
**Pléxippos** (starogr. *Πλήξιππος* – *Pléxippos*, lat. *Plexippus*) je v gréckej mytológii syn tráckeho kráľa Finea a Kleopatry, dcéry boha severného vetra Borea.

Kleopatra svojmu manželovi Fineovi porodila dvoch synov, Pléxippa a Pandióna. Fineus sa s ňou neskôr rozišiel, znova sa oženil a na naliehanie druhej manželky Idaie (alebo Eidothey) svojich synov zavrel do podzemného väzenia. Podľa inej verzie ich dokonca oslepil a zakopal za živa do zeme. 

Podľa iných antických zdrojov po uvrhnutí detí do tmavého žalára potrestali Finea bohovia neukojiteľným hladom. Keď si sadol za stôl, prileteli hrozné Harpye, napoly ženy, napoly vtáky, jedlo mu zožrali a čo zostalo znečistili svojimi výkalmi. Nakoniec bol Fineus už len kosť a koža. Ale okrídlení Kleopatrini bratia Kalais a Zétes mu pomohli. Najprv oslobodili jeho deti a následne zahnali Harpye do nenávratna.

Referencie a bibliografia
-------------------------

1. 1 2  Apollodoros, *Bibliotheca*, 3,15,3.
2. 1 2 3  Hyginus, *Fabulae* 19.
3. ↑  Diodoros, *Bibliotheca historia*, 4,43,4.
4. 1 2 3 4 5  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 148.
5. ↑  Diodoros, *Bibliotheca historia*, 4,43,3.
**Teplota spaľovania** (iné názvy: **spaľovacia teplota**, **teplota plameňa**, **teplota horenia**) je teplota spalín dosiahnutá pri spaľovaní paliva. Závisí od výhrevnosti a množstva paliva, privádzaného vzduchu, miery vyhorenia paliva a množstva a zloženia spalín. Rastie spolu so spaľovacím teplom.

Adiabatická teplota spaľovania
------------------------------

Ak ignorujeme stratu tepla do okolia (t.j. do stien ohniska) a disociáciu spalín (resp. vodnej pary a oxidu uhličitého), nazýva sa teplota spaľovania **adiabatická** (alebo **teoretická**) **teplota spaľovania** (alebo **horenia** alebo **plameňa**) alebo **teplota nechladeného plameňa**.

Tabuľka adiabatických teplôt spaľovania pre vybrané látky vo vzduchu a v kyslíku za normálnych podmnienok.

| látka | so vzduchom °C | s kyslíkom °C |
| --- | --- | --- |
| acetylén C2H2 | 2334 | 3724 |
| bután C4H10 | 1973 | 3588 |
| etylalkohol | 1965 | 3457 |
| vodík H2 | 2210 | 3200 |
| metán CH4 | 1963 | 3680 |
| drevo | 1980 |  |
| hliník Al |  | 3732 |
| antracit | 2180 | 3500 |

Pozri aj
--------

* bod horenia
* výhrevnosť

Referencie
----------

1. 1 2 3 4  teplota hoření. In: Technický slovník naučný T-Ž. Praha, Bratislava. 1964. S. 51
2. 1 2  Nemecko-slovenský technický slovník 2. Diel M-Z. Bratislava: Alfa, 1993, S. 946
3. 1 2 3  teplota hoření. In: Technický naučný slovník T-Ž. Praha, Bratislava. 1964. S. 51
4. ↑  teplota hoření. In: Malá československá encyklopedie
5. ↑  engineeringtoolbox - tabuľky - angl.

|  |  |
| --- | --- |
|  | Fyzikálny portálChemický portál |
**Archelaos** alebo **Archeláos** (starogr. Ἀρχέλαος) bol kráľ Sparty približne začiatkom ôsmeho storočia pred Kr. (možno 790 – 760 pred Kr.). Pochádzal z kráľovského rodu Agiovcov. Jeho spolukráľom z kráľovského rodu Eurypontovcov bol Charilaos.

Prvá známa písomná zmienka o kráľovi Archelaovi pochádza z pera historika Herodota. Časová hĺbka dejín, v ktorej mal v Sparte Archelaos vládnuť, je veľká, preto písomným zdrojom môžu byť s veľkou pravdepodobnosťou aj mýty. Herodotos ako aj iní antickí historici sa zhodujú, že predchodcom a otcom Archelaa bol Agésilaos I. až na jednu výnimku. V excerpte Latina Barbari latinskom preklade neznámeho gréckeho historického diela sa mylne (pravdepodobne chyba pri opise) ako predchodca Archelaa uvádza Camenelaos v pôvodnom texte „καὶ Μενέλαος" (v preklade *a Menelaos*).

V literárnych tradíciách sa dobytie niektorých miest achájskych starousadlíkov v Lakónii kladie do obdobia pomerne neskorých kráľov. Pausanias, historik a geograf z druhého storočia, vo svojej v knihe *Opis Grécka* píše, že za vlády Archelaa Sparta expandovala na sever, kde v údolí rieky Eurótas dobyla mesto Aigys. Zámienkou Sparťanov útoku na Aigys bolo, že jej obyvateľstvo sympatizovalo s Arkádiou. Po dobytí mesta obyvateľov, ktorí prežili, predali do otroctva. Ako ďalej píše Pausanias, v dobýjaní územia Lakónie pokračoval neskôr jeho syn a následník Téleklos.

Zdroje
------

* Herodotos, *História*, VII, 204.
* Pausanias, *Periégésis tés Hellados*, 3,2,5 – 6; 4,4,2.
* SEXTUS JULIUS AFRICANUS. *Chronographiae : the extant fragments*. Berlin : W. de Gruyter, 2007. Dostupné online.

  


|  |
| --- |
| Archelaos**Agiovci** |
| Vladárske tituly |
|
| Predchodca**Agésilaos I.** | **kráľ**790 pred Kr. – 760 pred Kr. (letopočty sú fiktívne) | Nástupca**Téleklos** |
Súradnice: 48°55′S 21°49′V﻿ / ﻿48,92°S 21,81°V﻿ / 48.92; 21.81

**Beskydské predhorie** je geomorfologický celok na východnom Slovensku. Je súčasťou provincie Východné Karpaty, subprovincie Vonkajšie Východné Karpaty a oblasti Nízke Beskydy.

Je súčasťou flyšového pásma, na dĺžku meria takmer 100 km, kým na šírku priemerne 5 km a maximálne 15 km vo východnej časti. Najužším miestom je územie pri obci Hažín nad Cirochou, kde šírka dosahuje len cca 2 km.

Polohopis
---------

Na severe hraničí s tromi geomorfologickými celkami: Bukovské vrchy, Laborecká vrchovina, Ondavská vrchovina, na západe s dvomi geomorfologickými celkami: Spišsko-šarišské medzihorie a Košická kotlina, na juhu tiež s tromi geomorfologickými celkami: Slanské vrchy, Východoslovenská pahorkatina a Vihorlatské vrchy. Východnú hranicu tvorí štátna hranica s Ukrajinou.

Najvyšším bodom územia je vrch Hôrka (661 m n. m.) nad obcou Inovce vo východnej časti. Najnižším bodom je miesto, v ktorom Ondava opúšťa územie.

### Hydrológia

Územie nie je z hľadiska hydrografického jednotné, patrí k niekoľkým povodiam: na východe je to Ublianka, stredná časť je súčasťou povodia Laborca s Cirochou a tiež Ondavy s Topľou. Najzápadnejšia časť patrí do povodia Sekčova.

Delenie
-------

Beskydské predhorie sa delí na 5 geomorfologických podcelkov:

* Ublianska pahorkatina
* Humenské podolie
* Hanušovská pahorkatina
* Záhradnianska brázda
* Mernícka pahorkatina

*Mernícka pahorkatina* patrí podľa relatívne nedávneho speleologického prieskumu realizovaného jaskyniarmi Slovenskej speleologickej spoločnosti medzi nové krasové územia na Slovensku. Výskyt krasových jaskýň v polohách piesčitých vápencov porubského súvrstvia mladokriedového veku sa potvrdil v masíve *Lysej hory* (318,7 m n. m.), kde boli lokalizované, preskúmané a zdokumentované 3 jaskyne s koróznym vývojom s max. dĺžkou 15 m.

Referencie
----------

1. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2018-12-25]. Dostupné online.
2. ↑   *mapový portál HIKING.SK* [online]. mapy.hiking.sk, [cit. 2018-11-19]. Dostupné online.
Satelitná snímka zobrazujúca púštnu búrku na východe Číny
Púštna búrka v Pekingu v roku 2006
**Veľký zelený múr**, tiež známy pod menom **Zelený čínsky múr** bude les s umelo vysadenými stromami v Číne na zabránenie rozširovania púšte Gobi. Plánuje sa, že by mal byť dokončený okolo roku 2074 a mal by mať dĺžku 4 500 km.

Účinky púšte Gobi
-----------------

Čína každoročne príde o 3 600 km² pastvín kvôli rozširovaniu sa púšte Gobi. Táto strata poľnohospodárskej pôdy spôsobuje každý rok stratu 50 miliárd USD pre čínsku ekonomiku. Púštne búrky, ktoré boli kedysi raritou, sa ťahajú celou Čínou a môžu spôsobiť ďalšie škody čínskej poľnohospodárskej ekonomike.

Prerušenia
----------

Erózia pôdy a prebytočné hospodárenie zastavilo na mnohých miestach projekt. Vzrastajúce znečisťovanie Číny tiež oslabilo pôdu tak, že už je nepoužiteľná.

Korupcia a nedostatok fondov plán tiež prerušili. Čínska ekonomika, ktorá je dosť nestabilná, stále dokáže dostatočne financovať túto operáciu.

Referencie
----------

1. 1 2  BBC News | MEDIA REPORTS | China's Great Green Wall (po anglicky)
2. 1 2  WorldChanging: The Fall of the Green Wall of China (po anglicky)

Externé odkazy
--------------

* Zelený čínsky múr
*Tento článok sa týka bridžu a používa špecifickú bridžovú terminológiu. Pozri článok Bridžová terminológia pre vysvetlenie neznámych slov a fráz. Pokiaľ tam nejaký termín nenájdete, upozornite na to prosím v diskusii.*
**Veľký slam** alebo **veľký slem** alebo **grandslam**  je v bridži záväzok získať všetkých 13 zdvihov v rozdaní a splnenie tohto záväzku. V slovenskej bridžovej terminológii sa obvykle používa termín veľký slem. 

Analógiou k grandslamu v bridži vznikol pojem tenisového grandslamu - výhra štyroch najvýznamnejších svetových tenisových turnajov v rámci jedného kalendárneho roka, prípadne v rade za sebou.

Počet bodov za veľký slem
-------------------------

Za vydraženie a splnenie veľkého slemu sa v prvej hre prideľuje prémia 1000 bodov a v druhej hre 1500 bodov. Popritom sa zároveň pridelí prémia aj za vydraženie hry. Pokiaľ vydražiteľ získa všetky zdvihy, ale veľký slem nevydražil, prémiu za veľký slem nezíska.

Celkový počet získaných bodov závisí aj od farby záväzku:

| Farba | 1. hra | 2. hra |
| --- | --- | --- |
| Trefy, Kára | 1440 | 2140 |
| Srdcia, Piky | 1510 | 2210 |
| Bez tromfa | 1520 | 2220 |

Pozri aj
--------

* Malý slam
* Iné významy termínu grandslam

Zdroje
------

1. ↑  slam. In: ŠALING, Samo; IVANOVÁ-ŠALINGOVÁ, Mária; MANÍKOVÁ, Zuzana. *Veľký slovník cudzích slov*. 2. revid. a dopl. vyd. Bratislava-Veľký Šariš : SAMO, 2000. 1328 s. ISBN 80-967524-6-4. S. 1120.
2. ↑  slam. In: *Slovník cudzích slov (akademický)* dostupné online

* Pravidlá súťažného bridžu
Stvorenie sveta
**Velislavova biblia** je ojedinelá obrazová biblia vytvorená v rokoch 1325 až 1349. 

Súbor perokresieb jemne kolorovaných základnými farbami vznikol asi na objednávku Velislava, scestovaného notára v kancelári českého kráľa Karola IV. a je doprevádzaný stručným textom. Velislavova biblia patrí k najrozsiahlejším obrazovým knihám stredoveku, pretože i po strate niekoľkých listov obsahuje 747 ilustrácií zobrazujúcich začiatok Starého zákona, časť evanjelií a Skutkov apoštolov, celú Apokalypsu a tiež Legendu o svätom Václavovi.

V roku 2008 vyšli faksimile Velislavovej biblie na ručnom papieri, maximálne napodobňujúce pôvodnú knihu, v cene 149.000.-Kč.

Referencie
----------

1. ↑  Faksimile „středověkého komiksu" stojí 149 tisíc, idnes.cz, 29. 4. 2008

Pozri aj
--------

* Zoznam národných kultúrnych pamiatok Českej republiky

Iné projekty
------------

Commons
* Spolupracuj na Commons Commons ponúka multimediálne súbory na tému **Velislavova biblia**

Externé odkazy
--------------

* Ukážka ilustrácie z Velislavovej biblie
* Články o Velislavovej biblii

Zdroj
-----

*Tento článok je čiastočný alebo úplný preklad článku Velislavova bible na českej Wikipédii.*
Svetové dedičstvo UNESCOSvetové dedičstvo UNESCO
Pohľad z Indian Head, Fraser Island v Queenslande v Austrálii
Vrak lode Maheno
**Veľký piesočný ostrov** (iné názvy: **Fraser Island, Fraser, Great Sandy Island**) je najväčší pieskový ostrov na Zemi s rozlohou 1 630 km². Od roku 1992 je zapísaný do zoznamu svetového dedičstva UNESCO. 

Fraser Island sa nachádza pri východnom pobreží Austrálie, približne 200 kilometrov na sever od Brisbane. Od pevniny ho delí úzky prieliv a na ostrov je možné sa preplaviť prievozom. Vozidlá bez náhonu všetkých štyroch kolies na ostrov nemajú prístup, keďže na ostrove takmer neexistujú spevnené komunikácie.

Niekoľko sladkovodných jazier na ostrove patrí k jazerám s najčistejšou vodou na svete. Najobľúbenejším jazerom je jazero McKenzie. Piesok pri jazere tvorí takmer čistý oxid kremičitý a je vhodný na čistenie vlasov, pleti, alebo klenotov.

Na ostrove sa nachádza približne 150-členná populácia divokého psa dinga. Táto populácia je jednou z posledných čistokrvných populácií dinga na svete a z toho dôvodu je psom vstup na ostrov zakázaný.

Jednou z atrakcií ostrova je aj silne skorodovaný vrak lode Maheno. Maheno ťahali v roku 1935 z Melbourne do Japonska, no cestou ju zastihol cyklón a bola vyvrhnutá na pláž na ostrove. Z bezpečnostných dôvodov nie je dovolené na ňu už dnes vstupovať.

Iné projekty
------------

Commons
* Spolupracuj na Commons Commons ponúka multimediálne súbory na tému **Veľký piesočný ostrov**

Externé odkazy
--------------

* Satelitný obrázok na Google Maps

  


| * z
* d
* u
Austrálske pamiatky na zozname svetového dedičstva UNESCO |
| --- |
| 
* Veľká koralová bariéra
* Národný park Kakadu
* Jazerá Willandra
* Tasmanian Wilderness
* Skupina ostrovov lorda Howa
* Gondwana Rainforests of Australia
* Národný park Uluru-Kata Tjuta
* Wet Tropics of Queensland
* Žraločia zátoka
* Veľký piesočný ostrov
* Náleziská fosílii Riversleigh a Naracoorte
* Heardov ostrov a McDonald Islands
* Macquarie
* Modré vrchy
* Národný park Purnululu
* Royal Exhibition Building a Carlton Gardens v Melbourne
* Budova opery v Sydney
* Austrálske trestanecké osady
* Pobrežie Ningaloo

 | Austrália |
**Jaroslav Vlnka** (\* 18. október 1971, Bánovce nad Bebravou) je slovenský literárny kritik a spisovateľ.

Životopis
---------

V rokoch 1992 – 1997 študoval na Filozofickej fakulte Univerzity Komenského v Bratislave slovenský jazyk a literatúru. V roku 2004 absolvoval doktorandské štúdium na Pedagogickej fakulte UK v Bratislave. Recenzie, odborné články, básne a prozaické útvary uverejňoval v časopisoch *Slovenské pohľady*, *Knižná revue*, *Dotyky*, *Literárny týždenník*, *Romboid* a i. Člen Slovenského centra PEN a Spolku slovenských spisovateľov.

Tvorba
------

Debutoval básnickou zbierkou *Verše na raňajky* (Bratislava : Odkaz, 2000), za ktorú získal prémiu Ceny Ivana Kraska od Literárneho fondu SR. V nasledujúcej zbierke *Púšť*(Bratislava : Vydavateľstvo Spolku slovenských spisovateľov, 2005), poukazuje na situáciu človeka, ktorý sa pokúša v určitých kultúrno-historických súradniciach vytvárať hodnotový systém na základe súladu svedomia a ľudskej prirodzenosti." Vydal vedeckú monografiu *Pavel Bunčák a poézia nadrealizmu* (Trnava : UCM, 2011) o tvorbe známeho príslušníka generačno-poetického hnutia nadrealizmu, ktorým v tridsiatych a štyridsiatych rokoch 20. storočia vyvrcholili avantgardné tendencie v slovenskej literatúre. Je autorom súboru štúdií, odborných článkov a recenzií (katolícka moderna, nadrealisti, Osamelí bežci) *Zastávky na znamenia* (Martin : Matica slovenská, 2012). Napísal novelu zo súčasnosti, ale i z čias španielskej občianskej vojny *Mŕtvy jazyk* (Martin : Matica slovenská, 2014). Novela *Podvečer v Saigone* (Bratislava : VSSS, 2018) sa odohráva v malom priemyselnom meste (Partizánske) a zobrazuje rôzne zmeny turbulencie porevolučnej doby, napr. konflikt s vietnamskými robotníkmi. Edične pripravil knihy Božena Slančíková-Timrava: *Za koho ísť a iné prózy* (Bratislava, Perfekt, 2005), Martin Kukučín: *Rysavá jalovica a iné prózy* (Bratislava : Perfekt, 2005).

Dielo
-----

### Próza

* 2018 - *Podvečer v Saigone*. Bratislava: Vydavateľstvo Spolku slovenských spisovateľov. ISBN 978-80-8202-017-8.
* 2014 - *Mŕtvy jazyk.* Martin: Matica slovenská. ISBN 978-80-8128-109-9.

### Poézia

* 2005 - *Púšť*. Bratislava: Vydavateľstvo Spolku slovenských spisovateľov. ISBN 80-8061-219-6.
* 2000 - *Verše na raňajky*. Bratislava: Odkaz. ISBN 80-88986-14-1.

### Odborná literatúra

* 2014 - *Sondy do vybraných textov slovenskej literatúry 20. storočia.* Trnava: UCM. ISBN 978-80-8105-613-0.
* 2012 - *Zastávky na znamenia.* Martin: Matica slovenská.ISBN 978-80-8128-055-9.
* 2011 - *Pavel Bunčák a poézia nadrealizmu*. Trnava: UCM. ISBN 978-80-8105-246-0.

Externé odkazy
--------------

* - Databáza kníh CZ
* - Literárne centrum
* - Recenzia na stránkach Literárneho centra


|  |  |
| --- | --- |
| Portal | Literárny portál |

Autoritné údaje: * GND: 1031817328
* ISNI: 0000 0000 5459 743X
* LCCN: nr2001045733
* NK ČR: ola2012676702
* VIAF: 19609604
* WorldCat: lccn-nr2001045733
**Gregor Roletzký** (\* 28. júl 1932, Bílina - † 8. september 1988, Banská Bystrica) bol hudobný skladateľ, režisér.

Rodina
------

* otec Gregor Roletzký
* matka Jindra rod. Lammelová

Životopis
---------

Študoval husľovú hru na Hudobnej škole v Tepliciach, odbor viola na Vyššej pedagogickej hudobnej škole v Prahe, 1960- 1964 kompozíciu a dirigovanie diaľkovo na Konzervatóriu v Bratislave. Učiteľ hry na husliach v Litvínove, neskôr člen orchestra Posádkovej hudby v Banskej Bystrici (1957-1962), korepetítor Krajského bábkového divadla v Banskej Bystrici (1962-1965), hudobný redaktor a režisér Krajského štúdia Československého rozhlasu v Banskej Bystrici (1965-1988), externý pedagóg na Pedagogickom inštitúte v Banskej Bystrici (1965-1968), lektor Krajského osvetového strediska v Banskej Bystrici. Autor tanečnej hudby, skladieb pre dychový orchester a zborové telesá, scénickej hudby, hudby k rozhlasovým hrám. Upravoval ľudové piesne a skladby starých majstrov.

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 134975316
* NK ČR: mzk2014852892
* VIAF: 313303334
**Veľký protikorupčný pochod** je názov počiatočne študentskej iniciatívy, ktorá organizovala viaceré zhromaždenia v Bratislave, Košiciach, Prešove, Žiline, Prahe a ďalších mestách. Požiadavky boli proklamované na demonštráciách a v Memorande Veľkého protikorupčného pochodu a vo Veľkej protikorupčnej petícii. Cieľom organizátorov bolo vyjadriť "*nesúhlas so stavom spoločnosti*", ktorý reagoval na pokles dôvery občanov v štátne inštitúcie a "*narastanie podpory pre extrémistické sily na Slovensku"*, a to najmä z dôvodu politických káuz (napr. Gorila, Bašternák, kauza Čistý deň, eurofondový škandál na ministerstve školstva v lete 2017 a ďalšie). Prvými organizátormi boli Karolína Farská, Michal Karlubík, Dávid Straka a Adam Turňa.

Memorandum Veľkého protikorupčného pochodu
------------------------------------------

„Memorandum Veľkého protikorupčného pochodu, Bratislava, 18. apríla 2017:

My, študenti, ktorí sa už ďalej nemôžeme pozerať na marazmus, do ktorého nás korupcia v politike dostáva, chceme vyjadriť nesúhlas so stavom spoločnosti, ktorý je dlhodobo neudržateľný a je jedným z hlavných dôvodov narastania podpory pre extrémistické sily na Slovensku, preto žiadame:

* Dôkladné vyšetrenie káuz Bašternák a Gorila
* Odvolanie ministra vnútra Slovenskej republiky Roberta Kaliňáka
* Prezidenta Policajného zboru Slovenskej republiky Tibora Gašpara
* Odstúpenie špeciálneho prokurátora Dušana Kováčika
* Pokračovať vo vyšetrovaniach a súdnych konaniach všetkým Mečiarom amnestovaných skutkov"

Veľká protikorupčná petícia
---------------------------

Vyzbieralo sa 80 000 zo 100 000 potrebných podpisov na vyvolanie zasadnutia Národnej rady Slovenskej republiky ohľadom brania petície na vedomie.

Medzi požiadavky Veľkej protikorupčnej petície patrilo:

1. Odvolanie špeciálneho prokurátora Dušana Kováčika
2. Odvolanie ministra vnútra Roberta Kaliňáka

Časová os demonštrácií
----------------------

### 1. Veľký protikorupčný pochod

Bratislava, 18. apríla 2017, 17:00 - 20:00, Hviezdoslavovho námestia - Námestie SNP

Organizátori žiadali aj zrušenie Mečiarových amnestií. Účasť pochodu bola približne 10 000.

### 2. Veľký protikorupčný pochod II

Bratislava, 5. júna 2017, 17:00 - 20:00, Námestie Slobody - Námestie SNP

Košice, Prešov, Žilina a Praha, 5. júna 2017

### 3. Veľký protikorupčný pochod III

Bratislava, 25. septembra 2017, 17:00 - 19:00, Hviezdoslavovo námestie - Námestie SNP

### 4. Nechceme späť 90-te!

Bratislava, 2. marca 2018, 17:00 - 19:00, Hviezdoslavovo námestie - Námestie slobody

Referencie
----------

1. ↑  VAGOVIČ, Marek. *Študenti vyjdú do ulíc. Chystajú protikorupčný pochod* [online]. Aktuality.sk, [cit. 2020-11-23]. Dostupné online.
2. ↑   *Vlastnou hlavou 2*. Vagovič : [s.n.]. ISBN 9788089854196. S. 54.
3. ↑  SIVÝ, Rudolf. *Študent Dávid Straka: Na pochod nechceme lákať ľudí ako na televíznu šou* [online]. Aktuality.sk, [cit. 2020-11-23]. Dostupné online.

Pozri aj
--------

* Vražda Jána Kuciaka a Martiny Kušnírovej
* Za slušné Slovensko
**Gregor Melcer** (Meltzer, Melczer; Rehor) (\* asi Banská Bystrica) bol slovenský evanjelický kňaz  
 a cirkevný hodnostár.

Životopis
---------

Podľa jedných prameňov pochádzal z Moravy, podľa iných zo Spišského Podhradia. Roku 1555 bol vo Wittenbergu vysvätený za evanjelického kňaza. Asi v 1549 rektor školy v Spišskej Belej, neskôr evanjelický kňaz na niekoľkých miestach najmä východného Slovenska; od roku 1560 v Banskej Bystrici, potom hlavný mestský farár, 1584 senior stredoslovenských banských miest v Banskej Bystrici, kde viedol vieroučné spory so slovenským farárom Tomášom Frölichom. Autor náboženského spisu o pravej viere, v jeho prílohe uverejnil i vierovyznanie stredoslovenských banských miest (*Confesio ecclesiarum montanarum civitatum*). V spise uverejnil i svoje verše, venované richtárovi a mestu Banská Bystrica. V rukopise zostala jeho cirkevná agenda.

Dielo
-----

* *Confessio verae religions*... Banská Bystrica, 1758

Literatúra
----------

* Banská Bystrica 1255-1995
* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
**Molinizmus** je filozoficko-teologické učenie španielskeho jezuitského teológa zo 16. storočia Luisa de Molinu. Snaží sa zmieriť Božiu účinnú milosť a ľudskú slobodnú vôľu.

V dôsledku prvotného hriechu môže človek kráčať za Bohom len vedený jeho milosťou, ktorá je prvotná (to popieral pelagianizmus). Človek však prvotným hriechom nestratil slobodnú vôľu (ako tvrdia niektorí protestanti a jansenisti) – Božia milosť vyžaduje spoluprácu človeka (lat. *gratia adiuvans seu cooperans*)

Boh teda musí mať v okamihu, keď zosiela milosť, istotu, že s ňou človek bude spolupracovať. Inými slovami: Boh má dokonalú vedomosť o tom, ako sa každý slobodne jednajúci človek rozhodne za ľubovoľných okolností. Toto poznanie sa nazýva "stredné poznanie" (lat. *scientia media*).

Na podporu svojho tvrdenia uvádzajú molinisti nasledujúci evanjeliový verš: 

*„A ty, Kafarnaum, vari sa budeš vyvyšovať až do neba? Do pekla zostúpiš! Lebo keby sa boli v Sodome diali zázraky, ktoré sa diali v tebe, bola by zostala po tento deň."* (Mt 11, 23)
Podľa ich výkladu Ježiš v tomto verši (ako pravý Boh) dokázal, že vie, ako by sa Sodomčania zachovali za odlišných okolností, než aké nakoniec nastali.

Externé odkazy
--------------

* FILIT – zdroj, z ktorého pôvodne čerpal tento článok.
* Molinizmus v Catholic Encyclopedia
Turbina corymbosa
**Turbina corymbosa** (syn. **Rivea corymbosa**) je veľká drevnatá popínavá rastlina z čeľade pupencovité. Pochádza z Ameriky, kde sa vyskytuje od juhu Mexika po Argentínu. V Latinskej Amerike sa používajú aj jej nasledovné pomenovania: *xtabentún*, *coaxihuitl*, *bado*, *ololiuqui alebo konope (corymbosa).*

Charakteristika
---------------

Pre jej veľké srdcovité listy a zvonkovité biele kvety sa pestuje najmä ako ozdobná rastlina. Na Kube sa jej chutný nektár využíva na získavanie priehľadného a aromatického medu.

Obľubuje mierne teplé podnebie a je citlivá na mrazy. V mayskom jazyku, yucatéčtine, znamená názov "xtabentún" 'popínava rastlina, ktorá rastie na kameni'. Tento názov je odvodený z povesti o ženskom démonovi Xtabay.

Semená rastliny sú okrúhle, tmavohnedej kávovej farby a obsahujú amid kyseliny lysergovej, hydroxyetylamid kyseliny lysergovej a ergnovín. Mixtékovia, Mazatékovia, Činantékovia a Zapotékovia ich využívali pri veštení, hľadaní stratených osôb a objektov a pri diagnostikovaní chorôb. V dávnych časoch sa tieto semená používali na obradoch, ktoré predchádzali obetným rituálom osôb, keďže požitie semien spôsobovalo menšiu bolesť, odosobnenie a následne spánok.

V roku 1941 Richard Evans Schultes určil taxonómiu rastliny. V auguste roku 1960 Albert Hofmann opísal a izoloval psychotropné látky tejto rastliny.

Wade Davis v druhej kapitole svojej knihy *Rieka - výskumy a objavy v Amazonskom pralese* (*One River: Explorations and Discoveries in the Amazon Rain Forest*), kladie dôraz na fakt, že rastlina, ktorá bola už pred príchodom dobyvateľov používaná Aztékmi, sa odlišuje od LSD iba tým, že namiesto dvoch atómov vodíka má dve etylové skupiny.

Iné projekty
------------

Commons
* Spolupracuj na Commons Commons ponúka multimediálne súbory na tému **Turbina corymbosa**
CGA grafika
**Color Graphics Adapter** (**CGA**), pôvodne nazývaný tiež Color / Graphics Adapter alebo IBM Color / Graphics Monitor Adaptér, zaviedli v roku 1981 IBM ako prvú farebnú grafickú kartu. IBM CGA boli štandardne vybavené 16 kilo bytmi video pamäte a mohli byť pripojené buď na NTSC – kompatibilný monitor alebo televízor cez RCA jack, alebo na špecializované 4-bit "RBGI" rozhranie CRT monitora.

Karta dokázala pracovať aj v monochromatickom aj farebnom režime. V textovom režime bolo možné zobraziť 80 x 25 alebo 40 x 25 v 16 alebo v 2 farbách. Každý znak bol v maske definovaný 8 x 8 čo znamenalo horšiu čitateľnosť znakov.

V grafickom režime bolo možné zobraziť 640 x 200 bodov monochromaticky a 320 x 200 bodov v 4 farbách zo 16.

| * z
* d
* u
Štandardy počítačových zobrazovacích zariadení |
| --- |
| Video Graphics Array | 
* QQVGA
* HQVGA
* QVGA
* WQVGA
* HVGA
* VGA
* WVGA
* FWVGA
* SVGA
* DVGA
* WSVGA

 |
| Extended Graphics Array | 
* XGA
* WXGA
* XGA+
* WXGA+
* SXGA
* SXGA+
* WSXGA
* UXGA
* WUXGA

 |
| Quad Extended Graphics Array | 
* QWXGA
* QXGA
* WQXGA
* QSXGA
* WQSXGA
* QUXGA
* WQUXGA

 |
| Hyper Extended Graphics Array | 
* HXGA
* WHXGA
* HSXGA
* WHSXGA
* HUXGA
* WHUXGA

 |
| High-Definition | 
* nHD
* qHD
* HD
* FHD
* QHD
* WQXGA
* UHD
* FUHD

 |
| Grafické adaptéry | 
* EGA
* CGA
* HGC
* MCGA
* MDA
* PGC

 |
**Deinomenes** (starogr. *Δεινομένης*) bol grécky sochár na prelome 5. a 4. storočia pred Kr.

Deinomenes, grécky sochár neznámeho pôvodu, bol činný na konci 5. a na začiatku 4 storočia pred Kr. Staroveký rímsky historik Plínius uvádza, že pôsobil hlavne počas 95. olympiády (v rokoch 400 až 396 pred Kr.) a že zhotovil sochu Prótesilaa a zápasníka Pythodéma. Podľa Tatiana bol autorom sochy *Besantidy*, kráľovnej Paiónov a grécky cestovateľ Pausanias zaznamenal, že sa jeho diela nachádzali pri soche lyrického básnika Anakreóna na aténskej Akropole: „*Ženské postavy v blízkosti, totiž Ió, dcéru Inachovu, a Kallistu, dcéru Lykaonovu, vytvoril Deinomenes. O oboch sa rozprávajú rovnaké báje, totiž láska k Diovi, hnev Hérin a premena, jednej na kravu a druhej na medvedicu.*"

Na aténskej Akropole sa našli pozostatky zo sochy (dolnej časti z pravdepodobne portrétnej sochy), ktorú podľa nápisu zhotovil Deinomenes. Podľa typu písma ju ale datujú približne do rozhrania 2. a 1. storočia pred Kr.

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Deinomenes*
2. ↑  Pausanias. *Pausaniás, cesta po Řecku II.*. Praha : nakladatelství Svoboda, 1974. 25-027-74. S. 359.
3. ↑  Plínius, *Naturalis Historia*, 34, 50.
4. ↑  Plínius, *Naturalis Historia*, 34, 76.
5. ↑  Tatianos, *Oratio ad Graecos*, 53.
6. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 73.
7. ↑  Inscriptiones Graecae, *IG II² 4307*
**Rajovec cejlónsky** (*Belontia signata*) je druh ryby patriacej do čeľade labyrintkovité.

Dĺžka: 125 mm, miesto výskytu: Srí Lanka, pohlavné znaky: samec s viac zašpicatenými plutvami s predĺžením, obťažnosť chovu: veľmi jednoduchý, potrava: všetky druhy potravy, spôsob rozmnožovania: stavia penové hniezdo, odchov: veľmi jednoduchý, tento druh nestavia penové hniezdo s takou starostlivosťou ako príslušníci iných druhov

Opis
----

Zlatosfarbené telo tohoto druhu je pokryté sieťovým vzorom, pretože každá šupina má tmavý červenohnedý okraj. Všetky plutvy sú jemné, modrasto zafarbené. Pri pohlavnej zrelosti sa celé telo sfarbuje viac dočervena. Samec rajovca cejlónskeho má lúče na chvostovej plutve predĺžené. Tento rajovec sa považuje za bojovný druh, preto spoločne chované ryby by mali byť dosť veľké, aby neboli tyranizované.

Akvárium
--------

Voda pre chov: všetky druhy, teplota: 24 °C, typ nádrže: pre druh, miesto v akváriu: všetky vrstvy, zvláštne požiadavky: rastliny.
**Milan Mareček** (\* 18. december 1923, Myjava – 28. február 1945, Nové Mesto nad Váhom) bol slovenský básnik, účastník protinacistického odboja, popravený Gestapom.

Životopis
---------

Narodil sa na Myjave v rodine kominára Pavla Marečka a jeho manželky Zuzany rod. Ilovičnej. Na tradíciu kominárov v rodine bol primerane hrdý: "...Kto pozná lepšie všetok ľud ako kominár? Nik."

V Myjave vychodil ľudovú a meštiansku školu. Jeho vzorom bol M. R. Štefánik, po ktorom aj dostal meno. Vyučil sa za nástrojára a pracoval v továrni Tauš (neskôr Slovenská armatúrka) v Myjave. Zlom v jeho živote nastal, keď v Sučanoch uniesli a ťažko zranili v apríli 1939 evanjelického kňaza: "...Od Mníchovskej dohody a po viedenskom rozhodnutí vládne medzi ľuďmi neistota o ďalšom jestvovaní nášho štátu..."

Na jeseň 1944 sa zapojil do protinacistického odboja. Bol príslušníkom partizánskej jednotky Za ideál pod vedením Š. Čúvalu. Neskôr sa stal príslušníkom 2. čs. brigády J. V. Stalina, ktorej velil M. Uher. 27. februára 1945 bol zajatý nacistickými oddielmi, brutálne vypočúvaný a následne popravený na židovskom cintoríne v Novom Meste nad Váhom.

Dielo
-----

Hral divadlo, viedol Združenie evanjelickej mládeže, spieval v Spevokole našim, recitoval, písal básne. Vyjadroval v nich hlbokú nespokojnosť, pocit bezprávia a neslobody: „Slovíčko sloboda má kúzelný, ba dokonca opojný význam, či sa už týka jednotlivca, či národa..." Verše mu uverejňovali v niektorých časopisoch, najmä *Tvorba* a *Nový rod*, tiež v Krmanovom dedičstve.

Pokračoval v kraskovsko-lukáčovskej poetickej línii, vplýval naňho Majakovskij.

Jeho dielo bolo vydané posmrtne:

* *Odkaz* (1946) - básnická zbierka
* *Odpusťte, mamička...* (1974) - rukopisná antológia (zostavil Ondrej Sliacky)

Referencie
----------

1. 1 2  Záznam o narodení a krste v matrike evanjelickej farnosti Myjava; záznam č. 274

Zdroj
-----

* Peter Cabadaj, Mladí vo večnosti, Dostupné online
* pásmo Spomienka na básnika, Myjava 2013

Autoritné údaje: * NK ČR: av20191043745
* VIAF: 2120156497224417740008
Symbol rozcestia O iných významoch výrazu *Milan Polák* pozri *Milan Polák*.

**Milan Polák** (\* 17. august 1897, Čadca - † 2. august 1951, medzi Kostolnou a Záblatím) bol slovenský dôstojník, politik, pedagóg, poslanec SNR.

Život
-----

Základnú a meštiansku školu navštevoval v Žiline, učiteľský ústav v Ostrihome. Pôsobil ako učiteľ na viacerých miestach Slovenska, neskôr činiteľ ústredných štátnych orgánov. Príslušník slovenskej armády. Účastník protifašistického odboja, člen Ústredného národného revolučného výboru, podieľal sa na prípravách SNP. V aktívnej vojenskej službe v hodnosti kapitána pôsobil na Veliteľstve pozemných vojsk v Banskej Bystrici (1944). Pobočník Jána Goliana, člen štábu Veliteľstva 1. československej armády na Slovensku. Člen povstaleckej SNR v Banskej Bystrici. Povereník zdravotníctva, spoluzakladateľ a funkcionár DS, spoluzakladateľ a vedúci činiteľ Strany slovenskej obrody. Poslanec Národného zhromaždenia a SNR, člen predsedníctva SNR. V mocenskom boji počas tzv. Februára 1948 sa podieľal na zlikvidovaní Demokratickej strany na Slovensku.

Zomrel pri autonehode a pochovaný je v Bratislave.

Rodina
------

* otec Ondrej Polák
* matka Sidónia rod. Hirschová
* manželka Zlatica rod. Benková

Ocenenie
--------

* 1945 vyznamenaný Radom SNP I.tr.
* 1969 in memoriam Radom červenej hviezdy

Literatúra
----------

* *Slovenský biografický slovník*

Zdroj
-----

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * GND: 120038323
* ISNI: 0000 0000 5569 9606
* NK ČR: nlk20010094254
* SNK: 155128
* VIAF: 22962131
**Alestorm** je škótska power/folk metalová hudobná skupina ktorá vznikla v roku 2004 pod názvom *Battleheart*.

Biografia
---------

Kapelu založili Gavin Harper a Christopher Bowes pod názvom Battleheart. Battleheart nahrali svoje prvé EP začiatkom roku 2006. Neskôr sa ku kapele pripojili Dani Evans (basová gitara) a Doug Swierczek (bicie). Krátko nato odohrala kapela svoj prvý koncert. Druhá EP bola vydaná ešte toho istého roku. Skladba „Set Sail And Conquer" bola súčasťou kompilácie Metal Hammer's *Battle Metal V* CD ktorú tvorili skladby od kapiel ako Týr, Firewind, HammerFall a Blind Guardian.

Začiatkom roku 2007 opustil kapelu z osobných dôvodov bubeník Doug Swierczek. Nahradil ho Ian Wilson zo skupiny Catharist. Ešte v roku 2007 podpísala kapela zmluvu s rakúskym vydavateľstvom Napalm Records a premenovala sa na Alestorm. Ich debutový album *Captain Morgan's Revenge* bol vydaný začiatkom roku 2008. Skladba „Captain Morgan's Revenge" sa tiež nachádzala na kompilácií *Metal Hammer's Battle Metal VI*.

V septembri 2008 oznámil Bowes na oficiálnych internetových fórach festivalu Bloodstock odchod zakladajúceho člena kapely Gavina Harpera. Odchod bol neskôr potvrdený Harperom správou na oficiálnom MySpace skupiny. Dočasnou náhradou za Harpera sa stal Tim Shaw, ten však po odohratí niekoľkých koncertov kapelu opustil. Následne po odchode Shawa prestal Dani Evans zastávať post basgitaristu a začal hrať na gitaru. Ku kapele sa pridal basgitarista Gareth Murdock zo skupiny Waylander.

Zostava
-------

### Súčasná zostava

* Christopher Bowes – spev, keytar (2004 – ?)
* Máté Bodor – gitara (2015 – ?)
* Gareth Murdock – basová gitara (2008 – ?)
* Peter Alcorn – bicie (2016 – ?)
* Elliot Vernon - klávesy, nečisté vokály (2011 - ?)

### Bývalí členovia

* Doug Swierczek – bicie (2004 – 2007)
* Alex Tabisz – bicie (2008)
* Gavin Harper – gitara (2004 – 2008)
* Tim Shaw – gitara (2008)
* Ian Wilson - bicie (2007–2008, 2008–2010)
* Dani Evans - basová gitara (2006 – 2008), gitara (2008–2015)

### Hosťujúci hudobníci

* Micha Wagner – bicie
* Lasse Lammert – gitara (na *Black Sails at Midnight*)

Diskografia
-----------

### Albumy

* *Captain Morgan's Revenge* (2008)
* *Black Sails at Midnight* (2009)
* *Back Through Time* (2011)
* *Sunset On The Golden Age* (2014)
* *No Grave But The Sea* (2017)
* *Curse Of The Crystal Coconut* (2020)
* *Seventh Rum of a Seventh Rum* (2022)

### EP/Demá/Single

* *Battleheart* (EP) (2006)
* *Terror on the High Seas* (EP) (2006)
* *Heavy Metal Pirates* (Singel) (2008)
* *Leviathan* (EP) (2008)

### Kompilácie

* *With Us or Against Us* (2007)
* *Battle Metal V* (2007)
* *Battle Metal VI* (2008)
* *With Us or Against Us X* (2008)

Referencie
----------

*Tento článok je čiastočný alebo úplný preklad článku Alestorm na anglickej Wikipédii (číslo revízie nebolo určené).*

Externé odkazy
--------------

* Oficiálna stránka